คือมีเพศสัมพันธ์ไปเมื่อวันที่ 28 ก.ค. กินยาคุมฉุกเฉิน แล้วเมื่อมีเพศสัมพันธ์ผ่านไป14วัน ได้มีการใช้ที่ตรวจครรภ์ ผลคือไม่พบ เเต่ว่าช่วง1สัปดาห์ที่ผ่านมาจนตอนนี้ รู้สึกเบื่ออาหาร น้ำหนักลด เลยกังวลมันจะเกี่ยวกับการตั้งครรภ์หรือเปล่า เพราะประจำเดือนก็ไม่มา เเต่อีกอย่างคือมีความเครียดเรื่อยๆ อยากได้คำจากว่า อาการเเบบนี้คืออะไรหรอคะ (เบื่ออาหารมาประมาณ1สัปดาห์ เครียดบางวัน หงุดหงิด เกินรอบประจำเดือนเเล้ว)
สวัสดีค่ะ อาการเบื่ออาหาร น้ำหนักลดไม่ใช่อาการที่จำเพาะเจาะจง หรือบ่งบอกถึงการตั้งครรภ์แต่อย่างใดโดยหากใช้ยาคุมฉุกเฉินภายใน 72 ชั่วโมง จะช่วยลดโอกาสการตั้งครรภ์ลงไปได้ประมาณ 80-90% ถึงแม้ประสิทธิภาพจะน้อยกว่าการใช้ยาคุมกำเนิดหรือยาคุมแบบแผงรายเดือนก็ตาม แต่ก็ถือว่ามีโอกาสน้อยมากให้สังเกตรอบเดือนหลังจากนี้ ซึ่งควรจะมาไม่เกิน 35 วันจากรอบก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุของอาการที่ผิดปกติต่อไป